Odločba Komisije

z dne 1. julija 1999

o določitvi zgornje meje prebivalstva za vsako državo članico v okviru Cilja 2 Strukturnih skladov za obdobje od leta 2000 to 2006

(notificirana pod dokumentarno številko K(1999) 1771)

(1999/503/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1260/1999 z dne 21. junija 1999 o splošnih določbah o Strukturnih skladih [1] in zlasti člena 4(2) Uredbe,

(1) ker točka 2 prvega pododstavka člena 1 Uredbe (ES) št. 1260/1999 navaja, da je Cilj 2 Strukturnih skladov podpirati gospodarsko in socialno preobrazbo območij s strukturnimi težavami;

(2) ker člen 4(2) Uredbe (ES) št. 1260/1999 določa, da prebivalstvo območij, ki so zajeta v Cilj 2, ne sme presegati 18 % celotnega prebivalstva Skupnosti in ker mora Komisija v skladu s tem za vsako državo članico določiti zgornjo mejo prebivalstva na podlagi celotnega prebivalstva območij na ravni NUTS III vsake države članice, ki izpolnjujejo posebna merila za industrijska in podeželska območja, na katerih potekajo socialno-ekonomske spremembe iz odstavkov 5 in 6 navedenega člena, in glede na resnost strukturnih problemov na nacionalni ravni v vsaki državi članici v primerjavi z drugimi zadevnimi državami članicami ter potrebo po zagotovitvi, da vsaka država članica primerno prispeva k skupnemu prizadevanju za koncentracijo;

(3) ker člen 4(2)(b) Uredbe (ES) št. 1260/1999 zahteva, da se resnost strukturnih problemov na nacionalni ravni oceni na podlagi celotne brezposelnosti in dolgotrajne brezposelnosti zunaj regij, ki izpolnjujejo pogoje v okviru Cilja 1;

(4) ker člen 4(2)(c) Uredbe (ES) št. 1260/1999 določa, da največje zmanjšanje prebivalstva, zajetega v Cilju 2, ne sme presegati ene tretjine prebivalstva, zajetega leta 1999 v Cilju 2 in Cilju 5b, kakor je določeno v Uredbi Sveta (EGS) št. 2052/88 z dne 24. junija 1988 o nalogah Strukturnih skladov in njihovi uspešnosti ter o koordiniranju njihovih dejavnosti med seboj in z Evropsko investicijsko banko ter drugimi obstoječimi finančnimi instrumenti [2], nazadnje spremenjeni z Uredbo (ES) št. 3193/94 [3];

(5) ker je treba zgornje meje prebivalstva po državah članicah določiti na podlagi statistike Skupnosti, na voljo v času zasedanja Evropskega sveta v Berlinu dne 24. in 25. marca 1999,

SPREJELA NASLEDNJO ODLOČBO:

Člen 1

Zgornje meje prebivalstva za vsako državo članico za Cilj 2 za obdobje od leta 2000 do 2006 so tiste, določene v Prilogi.

Člen 2

Ta odločba je naslovljena na države članice.

V Bruslju, 1. julija 1999

Za Komisijo

Monika Wulf-mathies

Članica Komisije

[1] UL L 161, 26.6.1999, str. 1.

[2] UL L 185, 15.7.1988, str. 9.

[3] UL L 337, 24.12.1994, str. 11.

--------------------------------------------------

PRILOGA

o določitvi zgornje meje prebivalstva za vsako državo članico v okviru Cilja 2 Strukturnih skladov za obdobje od leta 2000 to 2006

Država članica | Zgornja meja prebivalstva (1000 prebivalstva) |

Belgija | 1269 |

Danska | 538 |

Nemčija | 10296 |

Grčija | — |

Španija | 8809 |

Francija | 18768 |

Irska | — |

Italija | 7402 |

Luksemburg | 118 |

Nizozemska | 2333 |

Avstrija | 1995 |

Portugalska | — |

Finska | 1582 |

Švedska | 1223 |

Združeno kraljestvo | 13836 |

--------------------------------------------------